คลังชี้ขึ้นดอกเบี้ยกดดันเงินบาทแข็งค่าขึ้น
กรณ์ยอมรับปรับขึ้นอัตราดอกเบี้ยนโยบาย 0.25% กดดันค่าบาทไทยแข็งค่าขึ้น ยันยังไม่ส่งผลกระทบต่อภาคส่งออก
26 ส.ค. 2553

กรณ์ยอมรับปรับขึ้นอัตราดอกเบี้ยนโยบาย 0.25% กดดันค่าบาทไทยแข็งค่าขึ้น ยันยังไม่ส่งผลกระทบต่อภาคส่งออก
นายกรณ์ จาติกวณิช รมว.คลัง กล่าวว่า การปรับขึ้นอัตราดอกเบี้ยนโยบายของธนาคารแห่งประเทศไทย (ธปท.) อีก 0.25% มาอยู่ที่ระดับ 1.75% ซึ่งเป็นไปตามคาด ที่ว่าปีนี้จะมีการปรับขึ้นอัตราดอกเบี้ยนโยบายประมาณ 2-3 ครั้ง และการปรับขึ้นครั้งนี้ถือเป็นครั้งที่ 2 ในรอบปีนี้
อย่างไรก็ตาม ต้องยอมรับว่าการปรับขึ้นดอกเบี้ยครั้งนี้มีแรงกดดันทำให้ค่าเงินบาทของไทยแข็งค่าขึ้น เนื่องจากผลตอบแทนในค่าเงินบาทสูง แต่ผลตอบแทนในค่าเงินเหรียญสหรัฐก็ยังอยู่ในระดับต่ำ ทำให้ความต้องการเงินบาทมีแนวโน้มที่สูงต่อเนื่องต่อไป
ทั้งนี้ การแข็งค่าของเงินบาทต่อเนื่อง ยังไม่ส่งผลกระทบกับการออกของไทย เนื่องจากแข็งค่าเงินบาทของไทยเป็นไปตามทิศทางเดียวกับเงินสกุลอื่นในภูมิภาค ไม่ได้แข็งค่ากว่าประเทศอื่นๆ